Diari Oficial de la Generalitat Valenciana


Sumari del DOGV 9487, del 12-12-2022 (2022/11886)

RESOLUCIÓ de 23 de novembre de 2022, del director general d'Administració Local, per la qual es convoca el procediment per a la incorporació de nous aspirants a la borsa de treball per a la provisió amb caràcter interí de llocs reservats a personal funcionari d'Administració local amb habilitació de caràcter nacional constituïda en data 29 de març de 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/11850


Data del document
:   23-11-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 23 de novembre de 2022, del director general d'Administració Local, per la qual es convoca el procediment per a la incorporació de nous aspirants a la borsa de treball per a la provisió amb caràcter interí de llocs reservats a personal funcionari d'Administració local amb habilitació de caràcter nacional constituïda en data 29 de març de 2022. [2022/11016]  
L'article 92 bis apartat 7 de la Llei 7/1985. de 2 d'abril, reguladora de les bases del règim local, en la seua redacció donada per la Llei 27/2013, de 27 de desembre, de racionalització i sostenibilitat de l'administració local atribueix a les comunitats autònomes la competència per al nomenament de personal interí en llocs de funcionaris d'administració local amb habilitació de caràcter nacional. Aquesta competència es recull així mateix en la Llei 8/2010, de 23 de juny, de règim local de la Comunitat Valenciana, concretament en el seu article 164,8.  
  
El Decret 92/2021, de 9 de juliol de regulació del personal funcionari amb habilitació de caràcter nacional contempla la creació de borses de treball per a la cobertura interina d'aquests llocs. El Decret aprova unes bases generals de la convocatòria per a la provisió interina de llocs de treball reservats en tres subescales. Aquest Decret ha afegit a la possibilitat que tenen les Entitats locals de convocar els seus propis processos selectius l'existència d'una borsa de treball a la qual podran acudir aquelles per a cobrir els seus llocs vacants amb una major agilitat i garantint-se d'igual forma el respecte als principis constitucionals d'igualtat, mèrit, capacitat i publicitat.  
Per una altra part el Reial decret 128/2018, de 16 de març, pel qual es regula el Règim Jurídic dels Funcionaris d'Administració Local amb habilitació de caràcter nacional estableix en el seu article 53 la preferència que en els nomenaments interins tindran els candidats que hagen superat algunes de les proves d'accés a les subescales corresponents.  
  
En data 23 de setembre de 2021 es va procedir a la convocatòria del procediment per a la incorporació d'aspirants a la bossa d'interins de la Generalitat Valenciana per a funcionaris amb habilitació de caràcter nacional, convocatòria que va ser resolta per Resolució de 29 de març de 2022. Recentment s'han rebut de l'Institut Nacional d'Administració Pública els llistats dels opositors de les diferents subescales i categories que han manifestat la seua voluntat de formar part de les diferents bosses d'interins que constituïsquen les Comunitats Autònomes. Per aquesta raó i tenint en compte del volum de peticions de nomenaments interins que es reben, es considera necessari obrir l'actual bossa i permetre als aspirants que així ho sol·liciten i que formen part d'aquests llistats incorporar-se a aquesta, assumint les bases de la convocatòria aprovades en el Decret 92/2021.  
La present resolució, de conformitat amb la base segona de les bases generals de la convocatòria establides i aprovades en el citat decret, convoca una borsa de treball per a personal interí per a les subescales de secretaria d'entrada, intervenció tresoreria categoria d'entrada i secretaria intervenció que afecta únicament el personal que forma part dels llistats de l'Institut Nacional d'Administració Pública.  
  
Per tot això, en virtut de la competència atribuïda per la normativa avantdita i l'article 8 del Decret 169/2020, de 30 d'octubre, del Consell, pel qual aprova el Reglament orgànic i funcional de la Presidència de la Generalitat, resolc:  
  
Primer. Convocatòria  
1. Es convoca procediment per a la incorporació al a borsa de treball per a la provisió amb caràcter interí de llocs de treball reservats a funcionaris amb habilitació de caràcter nacional, per a les subescales de secretaria d'entrada, intervenció tresoreria categoria d'entrada i secretaria intervenció constituïda per Resolució de 29 de març de 2022.  
  
2. Serà de aplicació a la present convocatòria el que es disposa en el Reial decret legislatiu 5/2015, de 30 d'octubre, pel qual s'aprova el text refós de l'Estatut Bàsic de l'Empleat públic; la Llei 8/2010, de 23 de juny, de Règim Local de la Comunitat Valenciana; el Decret 92/2021, de 9 de juliol de regulació del personal funcionari amb habilitació de caràcter nacional ; la Llei 7/1985, de 2 d'abril, Reguladora de les Bases del Règim Local; Reial decret 128/2018, d'16 de març, pel qual es regula el Règim Jurídic dels Funcionaris d'Administració Local amb habilitació de caràcter nacional; la Llei 4/2021, de 16 d'abril, de la Funció Pública Valenciana i la seua normativa de desenvolupament en el que no s'opose a la legislació anterior.  
3. Els actes que posen fi als procediments selectius hauran de ser motivats.  
  
Segon. Requisits dels aspirants  
1. Per a accedir a la borsa de treball els aspirants deuran figurar en la relació de persones candidates de l'Institut Nacional d'Administració Pública derivades de l'Oferta pública d'ocupació de l'any 2019 i complir amb els requisits generals establits en l'article 56 del Reial decret legislatiu 5/2015, de 30 d'octubre, pel qual s'aprova el Text Refós dl'Estatut Bàsic de l'Empleat públic.  
2. Aquests aspirants hauran de sol·licitar expressament la seua participació en la bossa autonòmica fent constar la seua condició d'integrants de les citades relacions de candidats. Les persones referides en aquest apartat no hauran d'aportar més mèrits ni formaran part de cap mòdul formatiu, integrant-se de manera automàtica en la bossa en l'ordre establit per l'Institut Nacional d'Administració Pública.  
  
Tercer. Sol·licituds  
1. Els qui desitgen prendre part del present procediment formularan la seua sol·licitud telemàticament, en instància oficial original. La presentació de sol·licituds es realitzarà en el termini de 15 dies hàbils comptats a partir de l'endemà de la data de publicació de la present convocatoria en el Diari Oficial de la Generalitat Valenciana.  
2. La instància s'acompanyarà de la documentació acreditativa del compliment dels requisits d'accés. Les sol·licituds es dirigiran a la Presidència de la Generalitat, Direcció General d'Administració Local, a través del procediment establit en el Portal PROP de la Generalitat, en el seu apartat d'ocupació pública.  
3. Per a facilitar la localització del us aspirants, hauran d'indicar-se els números de telèfon mòbil,  
fix i, en el seu cas, una adreça de correu electrònic.  
  
Quart. Taxa d'admisió  
1. Per a poder participar en el present procediment, els aspirants hauran d'abonar la taxa admissió a les proves selectives xifrada en 30 euros. La falta d'acreditació de l'abonament del a taxa determinarà l'exclusió de l'aspirant.  
2. Les persones amb diversitat funcional que tinguen una discapacitat igual o superior al 33 % estan exemptes del pagament dels drets d'examen. Aquests aspirants hauran de presentar certificació expedida per l'òrgan autonòmic competent o òrgans competents d'altres administracions públiques, que acredite discapacitat igual o superior al 33 % i ho facen constar marcant una creu en l'apartat corresponent de la sol·licitud. Els aspirants amb discapacitat que sol·liciten mesures d'adaptació, hauran d'assenyalar amb una ics (X) el tipus de discapacitat: (F) Física, (P) Psíquica, (S) Sensorial. Podran sol·licitar les mesures d'adaptació que necessiten previstes en l'imprés de sol·licitud, d'acord amb la següent classificació:  
a) Eliminació de barreres arquitectòniques i taula adaptada a la cadira de rodes.  
b) Ampliació del temps de duració de la prova. Per a poder dur a terme aquesta mesura d'adaptació els aspirants hauran d'acompanyar obligatòriament el certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.  
c) Augment de la grandària dels caràcters del qüestionari, per dificultats de visió.  
d) Necessitat d'intèrpret a causa de sordesa.  
e) Sistema braille d'escriptura, o ajuda d'una persona per invident.  
  
f) Unes altres, especificant quins.  
3. Així mateix estaran exempts del pagament els membres de famílies nombroses de categoria especial. Els membres de famílies nombroses de categoria general gaudiren d'una bonificació del 50 % de la taxa; per a això hauran d'adjuntar el títol de família nombrosa en vigor, expedit per òrgan competent, fent-ho constar en la sol·licitud.  
4. Únicament procedirà la devolució de les taxes en els supòsits i procediments contemplats en la llei y 20/2017, de 28 de desembre, de la Generalitat, de taxes.  
  
Cinqué. Admissió dels aspirants  
1. Finalitzat el termini de presentació de sol·licituds, el director general competent en matèria d'administració local publicarà en el Diari Oficial de la Generalitat Valenciana i en la pàgina web de la Direcció General d'Administració Local, la relació d'aspirants admesos i exclosos, indicant en aquest últim cas la causa d'exclusió i concedint un termini de deu dies hàbils perquè es puguen formular reclamacions o esmenar els defectes que hagen motivat l'exclusió.  
  
2. Conclòs el termini de presentació de reclamacions i esmenes i resoltes les mateixes, el director general competent en matèria d'administració local elevarà a definitives les llistes d'admesos i exclosos mitjançant resolució que es publicarà igualment en el Diari Oficial de la Generalitat Valenciana i en la pàgina web de la Direcció General d'Administració Local.  
  
Sisé. Valoració de mèrits  
Els aspirants que complisquen els requisits d'accés previstos en la present convocatòria no seran objecte de baremació ja que ja venen baremats per l'Institut Nacional d'Administració Pública en funció de les puntuacions obtingudes en les proves d'accés a la condició de funcionari amb habilitació de caràcter nacional corresponents de l'Oferta d'Ocupació Pública de 2019.  
  
Seté. Incorporació a la bossa  
Conclosa la presentació d'instàncies i la fase d'al·legacions els aspirants se situaran en l'actual borsa a continuació dels candidats de la OPE de 2018 i amb caràcter preferent als integrants del llistat autonòmic,per l'ordre de prelació corresponent facilitat per l'Institut Nacional d'Administració Pública, en funció de la seua subescala.  
  
  
Huité. Funcionament de la borsa  
Una vegada aprovada i publicada la borsa, el seu funcionament s'ajustarà al que es disposa en les bases generals aprovades en el Decret 92/2021, de 9 de juliol de regulació del personal funcionari amb habilitació de caràcter nacional.  
  
Nové. Règim d'impugnacions i d'al·legacions  
1 Las resolucions del director general d'Administració local previstes en aquesta resolució posaran fi a la via Administrativa podent els interessats interposar enfront de les mateixes recurs potestatiu de reposició dins del termini d'un mes a comptar des de l'endemà de la publicació o notificació, o directament recurs contenciós administratiu davant la jurisdicció contenciós-administrativa en el termini de dos mesos a comptar des de l'endemà de la publicació o notificació, de conformitat amb el que es preveu en els articles 123 i 124 de la Llei 39/2015, d'1 d'octubre, de Procediment Administratiu Comú de les Administracions Pública i 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 de novembre de 2022.- El director general d'Administració Local: Antoni Such Botella.